TNP จัดงานแกรนด์โอเพนนิ่ง “ร้านธนพิริยะ” สาขาฝาง
TNP จัดงานแกรนด์โอเพนนิ่ง “ร้านธนพิริยะ” สาขาฝาง จ.เชียงใหม่ เป็นสาขาที่ 30
14 ต.ค. 2563

นายธวัชชัย พุฒิพิริยะ กรรมการผู้จัดการ บริษัท ธนพิริยะ จำกัด (มหาชน) หรือ TNP ผู้ประกอบธุรกิจค้าปลีกและค้าส่งรายใหญ่ในจังหวัดเชียงราย พร้อมด้วย เภสัชกรหญิงอมร พุฒิพิริยะ รองกรรมการผู้จัดการ จัดงานแกรนด์โอเพนนิ่ง “ร้านธนพิริยะ” สาขาฝาง จ.เชียงใหม่ เป็นสาขาที่ 30 ของบริษัทฯ และนับเป็นสาขาที่ 2 ใน จ.เชียงใหม่ เพื่อเป็นการเฉลิมฉลองเปิดสาขาฝางอย่างเป็นทางการ บริษัทฯ ได้มอบเครื่องทำน้ำร้อน-น้ำเย็นให้กับโรงเรียน และหน่วยงานในพื้นที่ อ.ฝาง จ.เชียงใหม่ เพื่อเป็นประโยชน์ต่อการให้บริการประชาชนในพื้นที่ต่อไป